Um 90 sjálfboðaliðar hvaðanæva af landinu komu saman Um helgina fór fram neyðarvarnarmálþing Rauða krossins á Heimalandi undir Eyjafjöllum . Neyðarvarnir eru eitt af mikilvægustu verkefnum Rauða krossins um allt land . Á ári hverju bregðast sjálfboðaliðar við fjölda alvarlegra atburða , svo sem náttúruhamförum , samgönguslysum , húsbrunum og vinnuslysum . Þegar hættuástand skapast vegna náttúruhamfara eða annarra stórslysa fer neyðarvarnarkerfi Rauða krossins í gang . Um 90 sjálfboðaliðar hvaðanæva af landinu mættu á þingið þar sem áhersla var lögð á fjalla um sálrænan stuðning og stjórnendaþjálfun í neyðarvörnum . Á þinginu hélt Kjartan Þorkelsson lögreglustjóri á Suðurlandi erindi um almannavarnir á Suðurlandi , en þar eru ýmsir áhættuþættir t.a.m. vegna eldgosa , flóða og fjölda ferðamanna á þeim slóðum . Þá hélt Kristín Jónsdóttir , hópstjóri jarðvár á Veðurstofunni erindi um náttúruvá . Verkefni Rauða krossins hafa aukist verulega á síðustu árum og vel þjálfaðir sjálfboðaliðar eru tilbúnir að bregðast við útköllum vegna ýmissa atburða . Á þessu ári hefur Rauði krossinn sinnt útköllum vegna alls 84 atburða : 19 sjálfsvíg , sjálfsvígstilraunir og hungurverkföll 5 sjóslys 1 hætta á gróðureldum 1 jarðskjálftahrina Norðurlandi 2 rútuslys 1 gjaldþrot fyrirtækis 1 fjöldahjálparstöð vegna veðurs Stuðningur Mannvina Rauða krossins skiptir sköpum fyrir Neyðarvarnir Rauða krossins og hefur m.a. tryggt að neyðarvarnarkerrur eru nú til staðar í öllum landshlutum .